钦定古今图书集成/明伦汇编/官常典/第492卷 > 张守珪
## 钦定古今图书集成/明伦汇编/官常典/第492卷 > 张守珪

按《唐书》本传：“守珪，陜州河北人。姿干瑰壮，慷慨尚节
义，善骑射。以平乐府别驾从郭虔瓘守北庭。突厥侵
轮台，遣守珪往援，中道逢贼，苦战，斩首千馀级，禽颉
斤一人。开元初，突厥复攻北庭，守珪从儳道奏事京
师，因上书言利害，请引兵出蒲昌轮台夹击贼，再迁
幽州良杜府果毅。时卢齐卿为刺史，器之，引与共榻”
坐，谓曰：“不十年，子当节度是州，为国重将，愿以子孙
托可僚属相期邪？”稍迁建康军使。王君㚟死，河西震
惧，诏以守珪为瓜州刺史、墨离军使，督馀众完故城。
版筑方立，突厥奄至，众失色。守珪曰：“创痍之馀，讵可
矢石相确，须权以胜之。”遂置酒城上，会诸将作乐，突
厥疑有备，不敢攻，引去。守珪纵兵击败之。于是修复
位，署招流穴使复业。有诏以瓜州为都督府，即诏守
珪为都督。州地沙塉不可蓺，常潴雪水溉田。是时渠
堨为突厥毁，材木无所出，守珪密祷于神，一昔水暴
至，大木数千章塞流下，因取之。修复堰防，耕者如旧，
州人神之，刻石《纪事》。迁鄯州刺史、陇右节度使，徙幽
州长史、河北节度副大使，俄加采访处置等使。契丹、
奚连年梗边，牙官可突于胡有谋者，前长史赵含章、
薛楚玉等不能制。守珪至，每战辄胜，卤遂大败。帝喜，
诏有司告九庙。契丹酋屈刺及突于恐惧，乃遣使诈
降。守珪得其情，遣右卫骑曹王悔诣部计事。屈剌无
降意，徙帐稍西北，密引突厥众，将杀悔以叛契丹别
帅李过折与突于争权，不叶，悔，因间诱之，夜斩屈剌
及突于，尽灭其党，以众降。守珪次紫蒙州，大阅军实，
赏将士，传屈剌、突于首于东都。二十三年，入见天子，
会籍田毕，即酺燕为守珪饮，至，帝赋诗宠之，加拜辅
国大将军、右羽林大将军，赐金彩，授二子官，诏立碑
纪功。久之，复讨契丹馀党于捺禄山，卤获不訾，会裨
将赵堪、白真陀罗等彊使平卢军使乌知义度湟水
邀叛奚，且蹂其稼，知义辞不往，真陀罗矫诏胁之。知
义与卤斗，不胜，还。守珪匿其败，但上克获状。事颇泄，
帝遣谒者牛仙童按实，守珪逼真陀罗自杀，厚赂使
者，还奏如状。后仙童以赃败，事逮守珪，以功贬括州
刺史，疽发背死。